
                                                            Avizat Serviciul Juridic
                                                            Prin raport de avizare nr. ______ / ___________
		

Raport de specialitate
privind aprobarea dezmembrării imobilului teren, în suprafață de 3181 mp, având 
NC 65196,  situat în Drobeta Turnu Severin, Tarlaua 49/1, parcela 21

            Prin referatul de aprobare nr. _______/____________, Viceprimarul Municipiului Drobeta Turnu Severin, domnul Daniel Olimpiu Cîrjan, propune adoptarea unui proiect de hotărâre de consiliu local privind aprobarea documentației tehnice cadastrale cu propunerea de dezmembrare a .imobilului teren, înscris în CF a UAT Drobeta Turnu Severin 65196, având NC 65196, situat în Drobeta Turnu Severin, Tarlaua 49/1, parcela 21.
	Analizând proiectul de hotărâre am constatat că a fost elaborat  în conformitate cu prevederile legale, în speță :
· dispozițiile art. 879 alin. (2) din Legea nr. 287/2009 privind Codul civil conform cărora ”imobilul înscris în cartea funciară se modifică și prin dezlipiri, dacă se desparte o parte din imobil sau se micșorează întinderea acestuia”;
· dispozițiile art. 880 alin. (1) din Legea nr. 287/2009 privind Codul civil conform cărora ”în caz de alipire sau dezlipire, imobilele rezultate se vor transcrie în cărți funciare noi, cu menționarea noului număr cadastral pentru fiecare imobil, iar cartea funciară sau, după caz, vechile cărți funciare se vor închide, fără a se mai putea redeschide pentru alte înscrieri”;
· dispozițiile art. 25 alin. (2) din Legea nr. 7/1996 privind cadastrul și publicitatea imobiliară conform cărora ”actele de alipire și dezlipire a imobilelor înscrise în cartea funciară se încheie în forma autentică”;	
 -  dispozițiile art. 27 din Legea nr. 7/1996, conform cărora ”imobilele ce aparțin domeniului public și privat al statului sau, după caz, al unității administrativ-teritoriale se vor înscrie în cărți funciare speciale ale unitătii administrativ teritoriale pe care sunt situate, cu excepțiile prevăzute de lege, iar cărțile funciare speciale se țin de către birourile teritoriale ale oficiului teritorial”.
De asemenea, conform prevederilor art. 130 alin. (6) din Ordinul Directorului General al Agenției Naționale de Cadastru și Publicitate Imobiliară nr. 600/08.02.2023 privind aprobarea Regulamentului de avizare, recepție și înscriere în registrul de carte funciară ”operațiunea de dezlipire/alipire a unui imobil este considerată  finalizată în momentul înscrierii actului autentic de dezlipire/alipire în cartea funciară”.
Având în vedere adresa nr. 14918/20.04.2023 a Serviciului Cadastru din cadrul Direcției Patrimoniu, prin care ne face cunoscut faptul că în zona str. Dr. Vasile Gionea – str. Cicero - centura ocolitoare Dr. Tr. Severin, s-a aprobat P.U.Z., pentru obiectivul “Parcelare și construire locuințe cu regim de înălțime P+M, P+1, S+P+M, maxim S+P+2+M”, prin H.C.L Dr. Tr Severin nr. 336/13.12.2018, prin care s-au stabilit străzi și trotuare pentru accesul către proprietăți, cât și pentru introducerea utilităților (apă, canal, gaz, energie electrică, iluminat public, amenajări de străzi și asfaltări) și ținând cont de contractul de donație nr. 1074/14.06.2019, prin care doamna Drăghici Mihaela Loredana, donează pentru utilitate publică (stradă) terenul în suprafață de 3181 mp, considerăm că adoptarea proiectului este necesară și oportună în sensul soluționării numărului mare de solicitări din partea cetățenilor pentru eliberarea certificatelor de nomenclatură stradală pentru imobilele terenuri situate în zona menționată.
 Susținerea proiectului din punct de vedere legal este fundamentată pe dispozițiile art. 84 art. 129 alin. 1, alin. 2 lit. (c), art. 139 alin. 1, alin. 3 lit. (g), din O.U.G. nr. 57/2019 privind Codul administrativ,  Dispozițiile art. 879 alin. (2),  respectiv 880 alin. (1) din Legea nr. 287/2009 privind Codul civil, Dispozițiile art. 25 alin (2) și ale art. 27 din Legea nr. 7/1996 privind cadastrul și publicitatea imobiliară republicată și actualizată, dispozițiile art. 127-130 din Ordinul Directorului General A.N.C.P.I. nr. 600/08.02.2023.
		În acest sens, în conformitate cu dispozițiile art. 136 alin. 8 lit. (b) din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la aprobarea documentației tehnice cadastrale cu propunerea de dezmembrare a imobilului teren, înscris în CF a UAT Drobeta Turnu Severin 65196, având NC 65196, situat în Drobeta Turnu Severin, Tarlaua 49/1, parcela 21.
		Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.


 	   Director,                                                             Șef Serviciu Administrare Terenuri,      
    Radu Lăpădat                      					Felix Nuhaiu        





  Serviciul Cadastru, 						             Inspector,                                
     Adela Pârcioagă                                                                            Oana Drăgan                       

